City Government, guinsiguro nga talwas an magigin permanente nga relocation site han mga survivor han yolanda
TACLOBAN CITY- Guinsigurado yana han City Government han Tacloban nga talwas an magigin relocation site han mga survivor han yolanda nga maapektuhan han 40m no build zone.
Ini in ha luyo nga namumutang an temporary dumpsite ha Barangay Santo NiƱo han syudad kon diin ini an guintudlok nga lugar komo pagbubutangan han mao nga mga pamilya.
Sumala hiton syudad, guinsigurado nira nga talwas an kahimtang panlawas han mga igbabalhin ha mao ng lugar basi na guihapon han guindumara nga panginano han City Environment Natural Resources Office.
Kasumpay hini, guin-huhuna hunaan pa liwat han city government kon diin igbubutang an permanente nga dumpsite.
Una na nga guinpasabot han syudad nga an permanent relocation site nga yana titikangan na han National Housing Authority in makasadang hin maabot 7,000 nga mga pamilya ha Tacloban samtang an iba naman in igdodonar han magkadilian nga organisasyon.
Mababaruan nga may-ada maabot 20,000 an mga displaced families dinhi ha tacloban
war_Latn war_Latn war_Latn war_Latn war_Latn war_Latn war_Latn